《道不拾遗》
宋代·林希逸

世似江河去，还闻返朴时。久藏天下富，不拾道中遗。

行者歌如砥，谁与叹泣岐。锄金宁弗顾，守剑烈能知。

楚国亡弓在，荆山抵玉嬉。抱茅嗟薄俗，屋破呼群儿。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。